### 29.    Beslutning om mobilt musikanlæg i Kultur- og Ruth Koch**Åbent**

Sagsnr.: 326-2020-80737       J.nr.: 04.04.00           Dokumentnr.:
326-2020-346131

**Sagstype**

Beslutning

**Resume og sagens baggrund**

I forbindelse med etablering af Kultur- og Stine Andersen
Høng er der ønske om indkøb af et større mobilt lydanlæg i professionel
kvalitet, der kan benyttes ved events og musikarrangementer med optrædende
kunstnere som supplerer det eksisterende musikanlæg. Ønsket om et mobilt anlæg
muliggør at anlægget også kan bruges i andre haller.

**Indstillinger**

Direktøren indstiller at der gives en anlægsbevilling på
375.000 kr. til indkøb af mobilt lydanlæg som finansieres af kassen.

**Behandling**

Økonomiudvalget, Kommunalbestyrelsen.

**Sagsfremstilling**

I forbindelse med etablering af Kultur- og Stine Andersen
Høng er der ønske om indkøb af et større mobilt lydanlæg i professionel
kvalitet, der kan benyttes ved events og musikarrangementer med optrædende
kunstnere.

Det mobile lydanlæg er et supplement til de eksisterende
fastmonterede anlæg i Kommunens Idræts- og Kulturhaller. De eksisterende anlæg
dækker det daglige behov for afspilning af musik og forstærkning af tale, men
egner sig ikke til forstærkning af livemusik.

Det supplerende lydanlæg skal være mobilt, i professionel
kvalitet og betjeningsvenligt med mulighed for at tilslutte musikinstrumenter
og mikrofoner af de optrædende kunstnere.

Det mobile lydanlæg består af:

•      Højttalere
til publikumslyd og medhør for optrædende

•      Forstærkere
til højttalere

•      [adresse]
lydmixer til simpel betjening af anlægget og mulighed for tilslutning af
mikrofon og mp3-afspillere.

•      Større
digital lydmixer og stagebox til avanceret indstilling af anlægget og mulighed
for tilslutning af flere musikinstrumenter og mikrofoner.

•      Kasser
til transport og opbevaring af anlæg

Det mobile lydanlæg erstatter ikke behovet for leje af
teknisk udstyr til arrangementer med større etablerede kunstnere, der kan have
forskellige behov og krav til den tekniske produktion. I mange tilfælde vil
lydanlægget dog stadigt kunne bruges, hvis det suppleres med indlejet udstyr.

Der vil blive arbejdet på, at TDS-personale kan sætte
anlægget op ifm med arrangementer. Selve betjening skal der opbygges erfaringer
op over tid således at anvendelsen kan være så fleksibel som muligt.

Såfremt der besluttes at indkøbe det omtalte anlæg, vil det
blive bestilt i indeværende år.

**Økonomiske konsekvenser**

Der gives en anlægsbevilling på 375.000 kr., som finansieres
af kassen.

**Økonomiudvalgets møde den 9.
december 2020:**

Anbefales.